དེས་ན་རྩོམ་འབྲིའི་སྐོར་གྱི་ལྟ་སྟངས་དེ་འདྲ་ཆགས་པའི་རྒྱུ་མཚན་ག་རེ་ཡིན་པར་བསམས་ན།ཁོ་བོའི་བསམ་ཚོད་ལ་ང་ཚོ་རྩོམ་འབྲིའི་སྐོར་གྱི་ཤེས་བྱ་དང་ཆེས་ཐོག་མར་འབྲེལ་འདྲིས་བྱེད་དུས་ནས་ནོར་འཁྲུལ་བྱུང་འདུག་སྙམ་སྟེ།དེ་ནི་ཅི་འདྲ་ཞིག་ལ་རྩོམ་དང་རྩོམ་རིག་ཟེར།ཅི་འདྲ་ཞིག་ལ་སྙན་ངག་དང་ལྷུག་རྩོམ།ཡང་ན་སྒྲུང་གཏམ་ཟེར་ཞེས་པ་ལྟ་བུ་དང་།དེ་ནས་དེ་དག་ལ་ཚང་དགོས་པའི་ཆ་རྐྱེན་དང་དེ་དག་གི་ཁྱད་ཆོས་ཟེར་བ་སོགས་བློར་འཛིན་པ་སོགས་ནི་ང་ཚོས་རྩོམ་འབྲིའི་སྐོར་གྱི་ཤེས་བྱ་ལ་ཐོག་མར་སྦྱོང་བ་བྱེད་ཚུལ་རེད།དེ་འདྲའི་ཤེས་བྱས་ནི་དོན་གྱིས་རྩོམ་འབྲིའི་ཕྱོགས་ལ་མཛུབ་སྟོན་གྱི་ནུས་པ་ཅི་ཡང་ཐོན་མི་སྲིད།རྩོམ་འབྲིའི་ལས་ལ་མཚོན་ན་སྤྱིར་བཏང་གི་ཚིག་སྦྱོར་སྤེལ་ལུགས་ཤེས་པའི་ཕན་ཆད་ནས་གལ་ཆེ་བ་ཞིག་ཡོད་པ་ནི་འཚོ་བའི་ནང་གི་ཆེས་ཕལ་བའི་དགའ་སྐྱོ་ཆགས་སྡང་གི་ངོ་བོར་འདྲེས་པའི་གཏམ་རྒྱུད་དང་བྱ་དངོས་ལ་གོ་བ་ལེན་ཤེས་དགོས་པ་དང་།དེ་ཡིག་ངོར་འབྲི་རྒྱུ་དེ་རེད་སྙམ།